เรื่องร้องเรียน: วัดลาดพร้าวจัดงานวัดแล้วมีคอนเสิร์ท เปิดเสียงดังมากจนเสียงเข้สมาถึงในบ้านของผม ซึ่งอยู่ห่างออกไปเกือบกิโล กทมฯไม่น่าจะอนุญาตให้ใช้เสียงดังขนาดนี้ในที่สาธารณะกลางแจ้ง เว้นว่าจะอยู่ในอาคารที่สามารถกันเสียงไม่ให้ออกมารบกวนชาวบ้านได้ สงสารคนที่อยู่ข้างวัด คงไม่ได้หลับไม่ได้นอนแน่ๆ
การดำเนินการของเจ้าหน้าที่: จากการตรวจสอบพบว่า วัดลาดพร้าวขออนุญาตใช้เครื่องขยายเสียงในงานเทศกาลสืบสานวันลอยกระทง จึงได้ออกแบบตรวจแนะนำของเจ้าพนักงานท้องถิ่นตาม พรบ. การสาธารณสุข พ.ศ.2535 ให้ปรับลดเสียงเพลงเปิดที่ผ่านเครื่องขยายเสียงมิให้รบกวนผู้พักอาศัยในบริเวณใกล้เคียง
ความเห็นของผู้แจ้ง: ขอบคุณมากครับ ขอแจ้งข้อมูลให้เจ้าหน้าที่ทราบเพิ่มเติมว่าในคืนนั้น ผมมีการแจ้งเจ้าหน้าที่ตำรวจที่สน.โชคชัยไปด้วยสองรอบ แต่ผู้จัดงานก็ไม่ได้ลดเสียงลงให้ ไม่แน่ใจว่าเข้าข่ายการโดนปรับไหม หรืออาจจะใตร่ตรองในการออกใบอนุญาตในอนาคตครับ ขอบคุณครับ
พื้นที่: แขวงจันทรเกษม เขตจตุจักร กรุงเทพมหานคร